«Vinterlandskap i kveldslys» (1896)
«Düsseldorfs Stadttheater og Alleestraße» (1891).
«Hollandske fiskere» (ca 1896)
**Ludvig Munthe** (født 11. mars 1841 i Årøy i Sogndal, død 30. mars 1896 i Düsseldorf) var en norsk maler som arbeidet i utlandet. Han vant internasjonalt ry med sine elegiske høst- og vinterlandskap, enkle motiver med fint samstemte gråværs- og solnedgangstoner. De viser ofte påvirkning fra den franske Barbizonskolen og han henter også motiver fra Nederland, hvofra hans hustru kom.

Liv og virke
------------

### Bakgrunn

Munthe var det tredje av de åtte barna bonden Gerhard Munthe fra Aarøen i Sogndal fikk med sin kone Sigrid Urnæs. 

Han fikk sin første opplæring i Bergen hos den tyske kunstmaleren og arkitekten Franz W. Schiertz (1858) som hadde bosatt seg i Norge. Da han var 20 år gammel, dro Munthe til Tyskland der han studerte hos Albert Flamm ved Kunstakademie Düsseldorf. Han var en av de siste norske malerne som studerte hos Sophus Jacobsen.

### Maler

Fra 1863 og frem til sin død i 1896 var han medlem av kunstnerforeningen «Malkasten» i Düsseldorf. Han flyttet etter hvert til Paris (1880) og ble boende der. 

I sin samtid var han, sammen med Johan Christian Clausen Dahl og Hans Gude, en av de mest kjente norske malerne i utlandet. Munthe malte hovedsakelig høst- og vinterlandskap fylt av en melankolsk stemning, og dessuten strandscener med fiskere. Hans enkle høst- og vinterstemninger slo godt an. Bildene er dels preget av Düsseldorfs komposisjonslære, dels av malemåten til Barbizonskolen.

Munthe var medlem av kunstakademiene i Stockholm og København samtidig.

1. juni 1872 giftet han seg i Düsseldorf med rederdatteren Lene Wilhelmina Vlierboom (1853–1901) fra Rotterdam i Holland, og fikk fire barn med henne. Et av dem var den senere marinemaleren Gerhard Morgenstjerne Munthe (1875–1927)

Nasjonalgalleriet har flere av hans verker.

Ordner og æresbevisninger
-------------------------

* St. Olavs Orden (1881)
* Den Østerrikske Leopoldsordenen (1876)
* Æreslegionen (1878)

Referanser
----------

1. 1 2 3 4   Biographisches Jahrbuch und Deutscher Nekrolog, side(r) 441, oppført som Munthe, Ludwig, bind 2, besøkt 29. september 2022[Hentet fra Wikidata]
2. ↑   Artists of the World Online, oppført som Ludwig Munthe, AKL Online kunstner-ID 00132169[Hentet fra Wikidata]
3. 1 2   Munthe, Ludvig[Hentet fra Wikidata]
4. 1 2   Norsk kunstnerleksikon, Norsk kunstnerleksikon ID Ludvig\_Munthe, besøkt 9. oktober 2017[Hentet fra Wikidata]
5. ↑   KulturNav, KulturNav-ID e9c9cd40-3bd3-4578-911c-ce6cf1111951, besøkt 9. oktober 2017[Hentet fra Wikidata]
6. 1 2 3 4 5 6   Malerwerke des neunzehnten Jahrhunderts: Beitrag zur Kunstgeschichte, side(r) 116-118, oppført som Munthe, Ludwig, verkets språk tysk, besøkt 29. september 2022[Hentet fra Wikidata]

Kilder
------

* *Store norske leksikon*
* Katalog fra Griegsamlingen.

Eksterne lenker
---------------

* (en) Ludvig Munthe – kategori av bilder, video eller lyd på Commons Rediger på Wikidata
* «Ludvig Munthe» i Norsk biografisk leksikon

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Prabook **·** Deutsche Biographie **·** Nationalencyklopedin **·** BIBSYS **·** Kunstindeks Danmark **·** VIAF **·** GND **·** ISNI **·** ULAN **·** KulturNav
 |